
Просјечна нето плата у септембру 1 727 КМ
Реалан раст плате на годишњем нивоу 4,6%

Просјечна мјесечна нето плата у Републици Српској исплаћена у септембру 2026. године износила је 1 727 КМ и у односу на август 2026. године, номинално је већа за 1,9%, а реално за 0,9%, док је у односу на исти мјесец претходне године номинално већа за 10,9%, а реално за 4,6%. Просјечна мјесечна бруто плата износила је 2 668 КМ.

Посматрано по подручјима, у септембру 2026. године највиша просјечна нето плата исплаћена је у подручју Стручне, научне и техничке дјелатности и износила је 2 242 КМ, а најнижа просјечна нето плата у септембру 2026. године исплаћена је у подручју Дјелатности пружања смјештаја, припреме и послуживања хране, хотелијерство и угоститељство, 1 310 КМ.

У септембру 2026. године, у односу на септембар 2025, у свим подручјима забиљежен је номинални раст нето плате, од чега највише у подручјима Дјелатности здравствене заштите и социјалног рада 18,2%, Снабдијевање водом; канализација, управљање отпадом и дјелатности санације (ремедијације) животне средине 13,5% и Образовање 13,4%. 

Графикон 1. Просјечна нето плата по мјесецима







Мјесечна инфлација у септембру 2026. године 1,0%
Годишња инфлација (IX 2026/IX 2025) 6,0%

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2026. године у односу на претходни мјесец у просјеку су више за 1,0%, док су у односу на исти мјесец претходне године у просјеку више за 6,0%. Од 12 главних одјељака производа и услуга, више цијене на годишњем нивоу забиљежене су у десет, а ниже цијене у два одјељка.
Највећи годишњи раст цијена у септембру 2026. године, забиљежен је у одјељку Превоз 27,0%, усљед повећања цијена у групи Горива и мазива за аутомобиле од 47,3%, затим у одјељку Становање 13,0%, усљед раста цијена у групи Течна горива од 27,5%, потом у одјељку Здравство 9,3%, због виших цијена у групи Болничке услуге од 139,1%, затим у одјељку Ресторани и хотели 5,3%, усљед повећања цијена у групи Услуге у угоститељским објектима од 6,1%.
Слиједи одјељак Рекреација и култура са процентом повећања од 4,3%, усљед виших цијена у групи Путни аранжмани од 8,1%, затим одјељак Алкохолна пића и дуван са растом од 3,2%, због виших цијена у групи Дуван од 4,6%, док је раст од 2,3% забиљежен у одјељку Остали производи и услуге, због поскупљења у групи Накит и сатови од 12,0%.
Више цијене од 1,9% забиљежене су у одјељку Комуникације, усљед поскупљења у групи Телекомуникационе услуге од 2,0%, слиједи повећање од 1,3% у одјељку Намјештај и покућство, усљед виших цијена у групи Поправак апарата за домаћинство од 3,6%, док је раст од 1,0% забиљежен у одјељку Образовање, због повећања цијена у групи Предшколско образовање од 5,6%, 
Ниже цијене у септембру 2026. године, на годишњем нивоу од 4,1%, забиљежене су у одјељку Одјећа и обућа, усљед сезонских снижења конфекције и обуће током године и у одјељку Храна и безалкохолна пића 0,5% усљед нижих цијена у групама Воће од 8,5% и Млијеко и млијечни производи од 6,4%.


Графикон 2. Мјесечна и годишња инфлација













Календарски прилагођена индустријска производња (I-IX 2026/I-IX 2025) мања за 6,9%

Десезонирана индустријска производња у Републици Српској у септембру 2026. године у поређењу са августом 2026. године већа је за 6,1%. Календарски прилагођена индустријска производња у септембру 2026. године, у поређењу са септембром 2025. године, мања је за 4,9%. Календарски прилагођена индустријска производња у Републици Српској у периоду јануар-септембар 2026. године у поређењу са истим периодом 2025. године мања je за 6,9%. 

 

Графикон 3. Индекси индустријске производње, септембар 2022 – септембар 2026. (2021=100)


Број запослених у индустрији (IX 2026/VIII 2026) већи за 0,7%


Број запослених у индустрији у септембру 2026. године у односу на август исте године већи је за 0,7%. Број запослених у индустрији у септембру 2026. године у односу на просјек 2025. године мањи је за 3,6% и у односу на исти мјесец претходне године мањи је за 3,1%. 


[bookmark: _Hlk240456712]У периоду I-IX 2026. извоз смањен за 0,7%, а увоз повећан за 8,9%

У периоду јануар - септембар 2026. године остварен је извоз у вриједности од три милијарде и 937 милиона КМ, што је за 0,7% мање у односу на период јануар - септембар 2025. године, те увоз у вриједности од шест милијарди и                          83 милионa КМ, што је за 8,9% више него у периоду јануар - септембар 2025. године, док је проценат покривености увоза извозом износио 64,7%.

У септембру 2026. године остварен је извоз у вриједности од 469 милиона КМ, што је за 3,0% мање него у септембру 2025. године, те увоз у вриједности од 764 милиона КМ, што је за 17,1% више него у септембру 2025. године, док је проценат покривености увоза извозом износио 61,4%.

У погледу географске дистрибуције робне размјене Републикe Српскe са иностранством, у периоду јануар - септембар 2026. године, највише се, од укупно оствареног извоза, извозило у Србију и то у вриједности од 735 милиона КМ (18,7%) и у Хрватску 636 милионa КМ (16,2%). У истом периоду, највише се, од укупно оствареног увоза, увозило из Србије и то у вриједности од 997 милиона КМ (16,4%) и из Италије, у вриједности од 937 милион КМ (15,4%).

Посматрано по групама производа, у периоду јануар - септембар 2026. године, највеће учешће у извозу остварује електрична енергија са 381 милион КМ, што износи 9,7% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 529 милиона КМ, што износи 8,7% од укупног увоза. 

Графикон 4. Извоз и увоз по мјесецима

Мјесечна инфлација
Monthly inflation	IX	X	XI	XII	I	II	III	IV	V	VI	VII	VIII	IX	2025	2026	0.1	0.1	0.5	0.2	1	0.6	1.4	2.1	-0.8	-1.1000000000000001	-0.6	1.3	1	Годишња инфлација

Десезонирани индекси

